McDonald’s xodimlariga fastfud yemaslik tavsiya etildi

McDonald’s korporatsiyasi o‘z ishchilariga fastfud iste’mol qilmaslikni tavsiya etdi. Bu haqda McResourse Line ichki saytida xabar berildi. Ushbu sayt McDonald’s xodimlariga qo‘shimcha ish topish yoki buyumlarni internet orqali sotish kabi foydali maslahatlar berishga ixtisoslashgan. Bu safar u sog‘lom ovqatlanishga bog‘liq tavsiyalar bilan bo‘lishdi. Bu haqda Look At Me nashri xabar berdi.

 McResourse Line saytidagi xabardan skrinshot
Ma’lum bo‘lishicha, tavsiyada McDonald’s uchun an’anaviy bo‘lgan gamburger, kola va kartoshka fridan ko‘ra, sendvich, salat va suvdan iborat tanlov sog‘lomroq taomnoma ekanligi qayd etilgan. Ushbu post tezda internet tarmog‘i bo‘ylab tarqalib ketdi va turli bahs-munozaralarga sabab bo‘ldi.